Nederlanda Brazilo

Nederlanda Brazilo, konata ankaŭ laŭ oficiala nomo Nova Holando (en nederlanda: Nieuw HollandWie zijn wij?  New Holland Foundation, alirita la 5an de aprilo 2022, "Op het hoogtepunt van de Gouden Eeuw werd in Brazilië de kolonie ‘Nieuw Holland’ gesticht"), estis la norda parto de la portugala kolonio de Brazilo regata de la Unuiĝintaj Provincoj dum la nederlanda koloniigo de Ameriko inter 1630 kaj 1654.La termino Nova Holando devas esti nekonfuzata kun la posta termino Nova Holando uzita por la nuna Aŭstralio. La ĉefaj urboj de la kolonio Nova Holando estis la ĉefurbo Mauritsstad (nuna Recife), Frederikstadt (João Pessoa), Nieuw Amsterdam (Natalo), Saint Louis (São Luís), São Cristóvão, Fort Schoonenborch (Fortalezo), Sirinhaém kaj Olinda.

El 1630, la Nederlanda Respubliko konkeris preskaŭ la duonon de la areo okupita de eŭropanoj en tiama Brazilo, kun ĉefurbo en Recife. La Nederlanda Okcident-hinda Kompanio (WIC) setliĝis en Recife. La guberniestro, Maurício de Nassau, invitis artistojn kaj sciencistojn al la kolonio por helpi la disvolvigon de Brazilo kaj pliigi enmigradon. Sed tiu ondo ŝnĝiĝis kontraŭ nederlandanoj kiam portugaloj venkis en la Batalo de Guararapes en 1649. La 26an de januaro 1654, la nederlandanoj kapitulacis, sed nur provizore. En majo 1654, la nederlandanoj postulis redonon de Nova Holando al la Nederlanda Respubliko. La 6an de aŭgusto 1661, Nova Holando estis formale redonita al Portugalio pere de la Traktato de Hago.

Kvankam tiu epoko estas nur relative grava kiel transira fazo por nederlandanoj, ĝi estis pli grava por la memora identeco de Brazilo. Ĝi ne ludis gravan rolon en la socia kaj institucia disvolvigo de la portugala Brazilo.James Lockhart kaj Stuart B. Schwartz, Early Latin America. Novjorko: Cambridge University Press 1983, p. 251. La lokaj portugalaj kolonoj devis batali kontraŭ la nederlandanoj grandparte pere de siaj propraj rimedoj, inklude la mobiligo de nigraj kaj indiĝenaj aliancanoj, kaj ili profitis sian konon de la lokaj kondiĉoj. Por brazilanoj tiu lukto ludis gravan rolon por la historio de Brazilo, kiel starto de la konstruo de la brazila nacieco. Tiu periodo okazigis ankaŭ malpliigon de la sukerindustrio de Brazilo, ĉar la konflikto inter nederlandanoj kaj portugaloj interrompis la brazilan produktadon de sukero, kadre de la pliiĝanta konkurenco de britoj, francoj kaj nederlandanoj en Karibio.Lockhart kaj Schwartz, Early Latin America, p. 252.

Referencoj

Kategorio:Historio de Brazilo
Kategorio:Historio de Nederlando
Kategorio:Eksaj kolonioj de Nederlando